kardosdrur/scandi-wiki huggingface dataset:
Martin Ulrich Nielsen

Martin Ulrich Nielsen (født 24. juli 1973) er en dansk professionel fodboldspiller, hvor hans primære position på banen er i det centrale forsvar. Hans nuværende klub er 1. divisionsklubben Boldklubben Fremad Amager (pr. 20. december 2004), hvor han per 17. januar 2007 tiltrådte posten som spillende assistenttræner for 1. holdet.

Martin Nielsen startede oprindeligt med at spille fodbold i Idrætsforeningen AIA-Tranbjerg, inden han som 15-årig skiftede til Aarhus GF og var med til at vinde DM for juniorer i 1989. Han nåede endvidere at spille 8 U-21 landskampe i perioden 1992-1994 for Aarhus GF (3 sejre, 1 uafgjort og 4 nederlag) uden dog at score nogen mål. Han var med til at vinde pokalfinalen for Aarhus GF i 1992 og 1996, inden han skiftede til FC København. I sommeren 1999 skrev han kontrakt med nystiftede FC Midtjylland, efter at have været udlejet til en af moderklubberne (Herning Fremad), og tilbragte 5 år med klubben før hans kontrakt blev ophævet kort inden sommeren 2004. Han spillede herefter adskillige kampe som amatør for Aarhus GFs reservehold og dets hold i kvalifikationsrækken i efteråret 2004, før han skiftede til Fremad Amager under vinterpausen i 2004-2005 sæsonen. Han fik sin debut for Fremad Amager den 6. marts 2005 mod FC København i DBUs Landspokalturnering.

Spillerkarriere 

 197?-198?: Idrætsforeningen AIA-Tranbjerg
 198?-1996: Aarhus GF, Superligaen
 1996-1998: FC København, 62 kampe og 3 mål, Superligaen
 199?-199?: Huddersfield Town FC (England)
 1999-1999: Herning Fremad (udlejet fra FC København), 1. division
 1999-2004: FC Midtjylland, 135 kampe og 0 mål, 1. division og Superligaen
 2004-2004: Aarhus GF (reserveholdet og 2. holdet), Kvalifikationsrække, pulje 3 (efterår)
 2004-2007: Boldklubben Fremad Amager, 41 kampe og 0 mål, 1. division
 2009-2011: BK Søllerød-Vedbæk, 2. division

Trænerkarriere 
 2007-2009: Spillende assistenttræner i Boldklubben Fremad Amager, 1. division
 2009-2011: Spillende assistenttræner i BK Søllerød-Vedbæk, 2. division
 2011-2012: Assistenttræner i BGA, Danmarksserien
 2012-2013: Assistenttræner i BK Søllerød-Vedbæk, 2. division
 2013: Cheftræner i BK Søllerød-Vedbæk, 2. division

Noter

Kilder 

DBUs spillerregister (Martin Nielsen statistik) 

Fodboldspillere fra Danmark
Fodboldtrænere fra Danmark
Fodboldspillere fra FC Midtjylland
Fodboldspillere fra FC København
Martin Nielsen

Martin Nielsen kan hentyde til flere personer:

 Martin Nielsen (borgmester) – en dansk socialdemokratisk borgmester.
 Martin Nielsen (chefredaktør) (1900-1962) – en dansk chefredaktør og kommunistisk politiker.
 Martin Nielsen (fodboldspiller) – en dansk fodboldspiller.
 Martin Ulrich Nielsen – en dansk fodboldspiller
 Martin Nielsen (bokser) (født i 1981) – en dansk professionel bokser i vægtklassen letsværvægt
 Martin Nielsen (bassist) – dansk bassist fra bandet Dizzy Mizz Lizzy.

 Andet
 Martin Nielsen (dokumentarfilm) – dansk dokumentarisk optagelse fra 1961 om chefredaktør Martin Nielsen
Sebber Kloster

Sebber Kloster er en gammel sædegård, som nævnes første gang i 1268 med navnet Sebbergaard. Gården ligger i Sebber Sogn, Slet Herred, Aalborg Kommune, Region Nordjylland. Sebber Kloster Gods er på 387 hektar med Lundbæk Vesterskov.

Gården ligger i umiddelbar forbindelse med Sebber Kirke, som før Reformationen var et benediktinerkloster, hvor der boede 8 nonner.
Den nuværende hovedbygning stod færdig i 1962 efter at den gamle var brændt ned til grunden i 1957. Hovedbygningen blev renoveret i 2006, og stedet drives som fest- og konferencehotel med plads til 150 personer og 32 sovepladser, fordelt på 3 bygninger. Der er en golfbane på 75 hektar.

Ejere af Sebber Kloster 
(1268-1536) Viborg Bispestol
(1536-1581) Kronen
(1581-1608) Oluf Brockenhuus
(1608-1616) Else Steen gift Brockenhuus
(1616-1619) Johan Olufsen Brockenhuus
(1619-1629) Kirsten Rosenkrantz gift Brockenhuus
(1629-1634) Jørgen Johansen Brockenhuus
(1634-1667) Margrethe von der Lühe gift Brockenhuus
(1667-1677) Slægten Brockenhuus
(1677-1697) Caspar Christopher Brockenhuus
(1697-1707) Anders Madsen Klæstrup
(1707-1708) Boet efter Anders Madsen Klæstrup
(1708-1732) Jørgen Jensen Gleerup
(1732-1750) Bagge Jørgensen Gleerup
(1750-1781) Henricha Margrethe Holst gift Gleerup
(1781-1791) Peder Lund
(1791-1805) Marie Gleerup gift Lund
(1805-1810) Andreas Møller / Christian Frederik baron Juel-Rysensteen / I. A. L. Juul
(1810-1835) Hans Svanholm
(1835-1845) Andreas Svanholm (brors søn) / Peder Svanholm (bror)
(1845-1882) Peder Svanholm
(1882-1888) Ane Cathrine Mikkeline Qvorstrup gift Svanholm
(1888-1916) Jens Christian Qvorstrup Svanholm (søn)
(1916-1922) Anne Mette Jensen gift Svanholm
(1922-1950) Signe  Svanholm (datter)
(1950-1957) Hans Svanholm (bror)
(1957-1959) P. K. Haaning
(1959-1963) Axel Valdemar Tesdorpf
(1963-2007) Helle Tesdorpf gift Saunte (datter)
(2007-) Adam Peter Tesdorpf Saunte (søn)

Eksterne kilder/henvisninger 
 J. P. Trap: Danmark 5.udgave, Kraks Landbrug
 Sebber Kloster

Herregårde i Aalborg Amt
Herregårde i Aalborg Kommune
Royal Calcutta Golf Club

Royal Calcutta Golf Club i Kolkata i Indien blev stiftet i 1829, og er dermed den næstældste golfklub i verden kun overgået af The Royal and Ancient Golf Club of St Andrews. Det er dermed også den ældste klub uden for Storbritannien.

Golfklubber og -baner
Kolkata
Rap metal

Rap metal også kendt som rapcore er en sammensætning af teknikker fra hip hop, punk og heavy metal. Det bliver tit omtalt som rapcore og har haft en meget stor indflydelse på nu metalgenren som f.eks. Linkin Park der bruger rap. 
Rap metal opstod i midten af 80'erne sammen med genren funk metal. De mest typiske instrumenter er bass, guitar, trommer, rap, keyboard, drejeskive (skratch), sampler de tre sidstnævnte har givet musikken en meget teknisk lyd. 
De første rapcorebands der fik en større popularitet var bands som Rage Against the Machine og Urban Dance Squad

Tema 
Et meget typisk tema indefor rapcore kunne være politik som f.eks. Rage Against the Machine, downset, Senser, og Aztlan Underground bruger. 

Metalgenrer
Metal
Kejserpingvin

Kejserpingvinen (Aptenodytes forsteri) er den største af alle pingviner med en højde på lidt over 1 meter og en vægt på cirka 40 kg.

Udseende 
Kejserpingvinen er skinnende sort på hoved, kinder og strube. Det store næb, som er næsten 10 cm langt, er sort med en rødviolet streg på begge sider. Fra nakken, forbi siderne af hovedet, til den øverste del af brystet løber et gul-orange bånd. Vingerne er sorte, mens ryggen og halen er mørk blågrå til gråsort. Hele bugen er hvid. Fødderne er sorte med store kløer.

Udbredelse 
Kejserpingvinen lever kun på Antarktis. Her findes den hele vejen rundt om det store, kolde kontinent mellem 66-78 graders sydlig bredde.

Kejserpingvinen er først og fremmest tilknyttet havet. Her lever den det meste af året. Den kommer næsten aldrig på fastlandet.

Føde 
Kejserpingvinerne lever primært af mindre fisk, små blæksprutter og krebsdyr, som den fanger i de frie vandmasser. Den er en dygtig svømmer og kan nå en fart på ca. 14 km i timen.

Når den jager fisk og blæksprutter, kan kejserpingvinen nå havdybder på 400-450 meter. Når den leder efter føde, kan kejserpingvinen svømme helt op til 1000 km.

Formering 

Kejserpingvinen yngler i kolonier, som er placeret på isen, og ynglesæsonen begynder i marts-april måned. Tit ligger kolonierne langt fra iskanten, og så må kejserpingvinen bevæge sig mange kilometer over den snedækkede is. Når han og hun har fundet sammen og parret sig, lægger hunnen 1 æg. Der er ingen form for rede. Ægget lægges direkte på isen. Når hunnen har lagt sit ene æg, forsvinder hun straks igen, og hun vender først tilbage, når ungen er kommet frem.

Hannen må altså klare udrugningen af ægget alene. Det foregår på den måde, at han ruller ægget ind mellem sine to fødder og derefter lægger en hudfold fra maven ned over ægget. Selv om det kan fryse ned til minus 60 grader, holder ægget sig varmt. For yderligere at beskytte sig selv og ægget under kraftige storme, stiller hannerne sig tæt sammen.

I de næste to måneder står hannen stille og ruger, og i den periode er han nødt til at tære på sit opsparede fedt. Først når ungen kommer ud af ægget, vender hunnen tilbage og overtager pasningen, mens hannen tager tilbage til havet for at æde. Hvis det sker, at hunnen kommer for sent, kan hannen gylpe et meget nærende sekret op, så ungen kan overleve de første 15 dage.

Kilder/referencer 

 BirdLife International 2012. Aptenodytes forsteri. IUCN Red List of Threatened Species. Version 2013.2

Antarktis fugle
Det sydlige ishavs fugle
Pingviner
Erik Norby

Erik Norby (9. januar 1936 i København – 16. januar 2007) var en dansk komponist, der skrev både orkesterværker, koncerter og sange.

Han kom på konservatoriet for at blive trompetist, men skiftede undervejs til komposition med blandt andet studier hos Per Nørgård. Ved siden af kompositionen var han også beskæftiget som konservatorielærer.

Han var gift med operasanger Solveig Lumholt, med hvem han havde to børn, hvoraf Cæcilie Norby er blevet en kendt og respekteret rock- og jazzsanger.

Norby blev begravet på Frederiksberg Ældre Kirkegård

Referencer 

Komponister fra Danmark
Klassiske komponister fra det 20. århundrede
Skagerrak (flertydig)

Skagerrak kan henvise til flere artikler
 Skagerrak – farvandet mellen Jylland, svenske Bohuslän og det sydlige Norge
 Skagerrak (film) – en dansk spillefilm fra 2003 af Søren Kragh-Jacobsen
 Skagerrak (dokumentarfilm) - en dansk dokumentarfilm 
 Skagerrak (kabel) – et HVDC strømkabel mellem Tjele (Denmark) og Kristiansand (Norge).
 Skagerak (færge) – en færge der forliste i 1966
 Skagerak (virksomhed) - en dansk virksomhed, der tidligere var kendt under navnet Trip Trap.
IHF

IHF har flere betydninger:

 Idrætsforeningen Hasle Fuglebakken – en idrætforening i Århus.
 International Handball Federation – det internationale Håndboldforbund.
Gyngemosen

Gyngemosen er et vådområde i Gladsaxe Kommune bestående af mindre søer og moser. Arealet strækker sig fra Hillerødmotorvejen mod syd i en kile mellem TV-Byen og Tingbjerg.

Gyngemosen er omfattet af fredningen for Høje Gladsaxe Park.

Eksterne henvisninger 

 Gyngemosen på kort fra DKC-online 

Moser i Danmark
Gladsaxe
Fyns Tennis Union

Fyns Tennis Union (FTU) er medlem af Dansk Tennis Forbund og har det formål at virke for tennissportens trivsel og udbredelse på Fyn. 

Langt hovedparten af de fynske tennisklubber er medlem af unionen. FTU er sammen med Tennis Club Odense og Fruens Bøge Tennisklub medstifter af projektet Tennis Team Fyn (TTF), som blev afløser af FTUs tidligere unionstræning i Nyborg. Derudover er FTU nok mest kendt for at afholde de fynske mesterskaber i tennis to gange årligt (indendørs og udendørs). 

Formand er Agi Szocska fra Stjernen Tennis.

Eksterne henvisninger 
Officiel hjemmeside 

Tennis i Danmark
Hornsgård

Hornsgård er en større gård, som nævnes første gang i 1552. Gården lå under Vitskøl Kloster og senere en avlsgård under Vaar. Hornsgård ligger i Farstrup Sogn, Slet Herred, Ålborg Amt, Nibe Kommune. Hovedbygningen er opført i 1920

Hornsgård Gods er på 410 hektar

Ejere af Hornsgård 

(1552-1573) Vitskøl Kloster
(1573-1583) Bjørn Andersen Bjørn
(1583-1590) Trued Bjørnsen Bjørn
(1590-1600) Jacob Bjørnsen Bjørn
(1600-1608) Margrethe Bjørnsdatter Bjørn gift Worm
(1608-1622) Georg Jørgen Ernst Jørgensen Worm
(1622-1623) Anders Friis
(1623-1639) Christian Friis
(1639-1647) Christian Friis
(1647-1667) Jørgen Enevoldsen Seefeld
(1667-1668) Enke Fru Seefeld
(1668-1674) Niels Bentsen Benzon
(1674-1708) Niels Nielsen Benzon
(1708-1718) Peder Nielsen Benzon
(1718-1756) Jochum Poulson
(1756-1760) Karen Hansdatter Benzon gift Poulson
(1760-1792) Marcus Pauli Marcussen
(1792) Poul Marcussen / Ulrich Christian von Schmidten
(1792-1795) Ulrich Christian von Schmidten 
(1795-1815) Søren Hauerslev
(1815-1831) K. Møller
(1831-1837) Ole Winther
(1837-1862) Jacob Wøldike Winther
(1862-1889) Enke Fru Winther
(1889-1919) Peder Winther
(1919-1945) H. H. Welling
(1945-1985) Slægten Welling
(1987-2011) Christian Haldrup Welling
(2011-) Christian Haldrup Wellings dødsbo

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Sundhedsstyrelsen

Sundhedsstyrelsen er den øverste sundhedsfaglige offentlige myndighed i Danmark og er en styrelse i Indenrigs- og Sundhedsministeriets koncern. Sundhedsstyrelsen bistår sundhedsministeren og ældreministeren med rådgivning på ministerområderne og yder rådgivning til andre statslige, regionale og kommunale myndigheder.

Styrelsen skal medvirke til at sikre, at de sundhedsydelser, som patienterne får, er af høj faglig kvalitet. Sundhedsstyrelsens hovedopgaver er sundhedsfremme, forebyggelse og sygdomsbehandling, hvor fokus er på en lang række områder inden for forebyggende indsatser, strålebeskyttelse, uddannelse af sundhedspersonale, sundhedsberedskab samt planlægning af sundhedsvæsenet. Sundhedsstyrelsen har desuden opgaver indenfor ældre- og demensområdet.

I 2006 fik styrelsen ny leder, Jesper Fisker, idet medicinaldirektør Jens Kristian Gøtrik fratrådte som følge af utilfredshed med hans politiske chef, indenrigs- og sundhedsminister Lars Løkke Rasmussen.

Den 1. marts 2012 blev Lægemiddelstyrelsen fusioneret med Sundhedstyrelsen, den blev dog udskilt igen i 2015.

Den 12. marts 2015 blev den administrerende direktør Else Smith fritstillet af sundhedsministeren Nick Hækkerup, som følge af en del sager i styrelsen, blandt andet omhandlende utilstrækkeligt tilsyn med nogle psykiatere. I september 2014 er også en række enhedschefer fratrådt eller har fået sin stilling nedlagt pga. kritik – heriblandt Anne Mette Dons, Vagn Nielsen og en unavngiven enhedschef.

Blandt andet på baggrund af ovennævnte sager, blev dele af Sundhedsstyrelsen i oktober 2015 skilt fra og lagt sammen med Patientombuddet, til Styrelsen for Patientsikkerhed, der dermed overtog tilsynsopgaven samt administrationen af autorisationer.

Jonas Egebart er direktør for Sundhedsstyrelsen.

Sundhedsstyrelsens direktører 

 1909–1911: Niels Rothenborg Muus
 1912-1918: E. Madsen Hoff
 1918-1928: Gabriel Tryde
 1928-1961: Johannes Frandsen
 1961-1974: Esther Ammundsen
 1974-1988: Søren Kristian Sørensen
 1988-1995: Palle Juul-Jensen
 1996-2001: Einar Krag
 2001-2007: Jens Kristian Gøtrik
 2007-2010: Jesper Fisker
 2011-2015: Else Smith
 2015: Jakob Cold
 2015 - Søren Brostrøm

Referencer

Eksterne henvisninger 
 
 Frandsen, Johannes: ”Sundhedsvæsenet 1927-1961: Oplevelser og Erfaringer”, Nyt Nordisk Forlag Arnold Busck (1963)
 Frandsen, Johannes: ”Dr. Johannes Frandsens erindringer”, Nyt Nordisk Forlag (1966)
 Ammundsen, Esther: ”Amanda fortæller – Tidsbilleder fra det 20. århundrede”, Rosinante/Munksgaard (1990), 
 Juul-Jensen, Palle: ”I statens tjeneste – Sundhedspolitisk efterskrift”, Hovedland (1996), 
 Krag, Einar: ”Sundhedsstyrelsen – Fagligt bolværk i politisk søgang”, Akademisk Forlag (2001),

Se også 
 Blødersagen
 Bolette Søborg, chef for enheden for beredskab og smitsomme sygdomme (fra 2021)

Etableret i 1909
Danske styrelser
Sundheds- og Ældreministeriet
Heinz Fischer

Heinz Fischer (; født 9. oktober 1938 i Graz, Østrig) er en østrigsk politiker, der var Østrigs forbundspræsident fra 8. juli 2004 til 8. juli 2016.

Baggrund og karriere 
Heinz Fischer er jurist af uddannelse. Ved siden af sin politiske karriere har han haft en akademisk karriere, blandt andet som professor i statsvidenskab ved universitetet i Innsbruck. 

I 1971 blev han første gang indvalgt i Nationalrådet (parlamentets andetkammer) for det socialdemokratiske parti (SPÖ). Han har haft poster som gruppeformand, næstformand i partiet, undervisnings-, videnskabs- og kulturminister, nationalrådsformand og nationalrådsnæstformand. 

Ved præsidentvalget i 2004 vandt han med 52,39% af stemmerne over modkandidaten Benita Ferrero-Waldner fra det konservative østrigske folkeparti (ÖVP). Ved præsidentvalget den 25. april 2010 genvalgtes han for en ny seksårig periode med 79,3% af de afgivne gyldige stemmer. Ved tiltrædelsen den 8. juli 2004 satte Heinz Fischer sit partimedlemskab i bero for at kunne stå over partiinteresser.

Protektioner 
Heinz Fischer har som forbundspræsident påtaget sig følgende protektioner:

 Røde Kors
 Nachbar in Not (hjælpeaktioner til nødlidende lande)
 Licht ins Dunkel (hjælpeprogram for socialt dårligt stillede og handicappede)
 Østrigs Olympiske Komité
 Østrigs Paralympiske Komité
 Østrigs Videnskabernes Akademi
 Paraplyforbundet for Alpine Foreninger (Österreichischer Alpenverein, Naturfreunde Österreichs, Österreichischer Touristenklub, Bergsteigervereinigung und alpine Gesellschaften)
 Dachverband aller Österreichisch-Ausländischen Gesellschaften PaN (Partner aller Nationen)
 Projekt „Österreichische Initiative gegen Blindheit“ der Christoffel Blindenmission – Licht für die Welt

Kilder

Eksterne henvisninger 

Østrigs forbundspræsidenter
Politikere fra Østrig
Fynsmesterskaberne i tennis 2007 (indendørs)

Fynsmesterskaberne i tennis 2007 blev afholdt i Nyborg Tennishal fra 19. til 21. januar 2007. Turneringen afholdes af Fyns Tennis Union. Ved mesterskaberne skulle en ny fynsk mester i herresingle, damesingle og herredouble kåres.

Herresingle 

Første runde

 Garbers (1) – Konradsen 6-1, 6-0
 Rosen – A. Boe-Hansen 6-1, 6-1
 M. Risager (4) – Elgaard 6-0, 6-3
 Vinkel – S. Risager 6-4, 6-4
 Bergholdt – Birk 6-2, 6-3
 M. Rasch (3) – Kirkeskov 6-3, 6-3
 Mikkelsen – Jørck 6-3, 6-0
 M. Boe-Hansen – Hein 6-3, 6-2

Anden runde 

 Garbers (1) – Rosen 6-0, 6-0
 Risager (4) – Vinkel 6-1, 2-6, 6-4
 Rasch (3) – Bergholt 6-1, 6-1
 Boe-Hansen – Mikkelsen 6-3, 6-3

Semifinaler

 Garbers (1) – Risager (4) 6-0, 6-1
 Rasch (3) – Boe-Hansen 6-1, 6-4

Finale

 Morten Garbers (1) – Mikkel Rasch (3) 6-2, 6-4

Damesingle 

23-årige Trine Bassett fra Tennis Club Odense blev atter fynsmester og vandt dermed sin 17. singletitel. Hun vandt en pulje bestående af fem spillere. I sine fire kampe tabte Bassett kun fire partier i alt. Slutstillingen så således ud:

 Trine Bassett 
 Isabella Garde Schreiner
 Emma Henriksen
 Mathilde Henriksen
 Catharina Johanne Andersen

Herredouble 

Semifinaler

 M. Risager/Rosen (1) – Birk/Kirkeskov 4-6, 7-6, 7-6
 Vinkel/Winkler (2) – Jørck/Raunholst 6-0, 6-1

Finale

 Per Vinkel/Rune Winkler (2) – Martin Risager/Kasper von Rosen (1) 6-1, 6-2

Fynsmestre 

Alle fynsmestre var fra Tennis Club Odense:

 Herresingle: Morten Garbers
 Damesingle: Trine Bassett
 Herredouble: Per Vinkel og Rune Winkler

Fynsmesterskaberne i tennis
Sport i 2007
Sport i Nyborg
Odense Atletik/Odense Gymnastikforening

Odense Atletik/Odense Gymnastik Forening, Odense Atletik/OGF eller OA/OGF er en dansk atletikklub, den er Fyns største atletikklub og en af de største i Danmark.

Klubben er en fusion med virkning fra 1990 mellem Odense Gymnastik Forenings atletikafdeling og Odense Freja, efter fusionen blev den nye klub Odense Atletik/OGF en underafdeling under Odense Gymnastik Forening. OGF Motion fortsatte som en egen selvstændig underafdeling under Odense Gymnastik Forening og indgik således ikke i fusionen. 

Klubben har i sin levetid været stærkest repræsenteret på mellem- og langdistanceløbs fronten, bl.a. har Claus Bugge Hansen været en meget markant profil i dansk atletik.

OA/OGF her Odense Atletikstadion som hjemmebane.

OA/OGF er arrangør for det  motionsløbet DHL-Stafetten på fyn.

Kendte medlemmer 
Aksel Jensen

Eksterne henvisninger 
 Odense Atletik/OGFs webplads 
 DAF i tal OA/OGF  OGF  Freja Odense 

Atletikklubber i Danmark
Atletik/Odense Gymnastikforening
Det indre marked

Den Europæiske Unions (EU) indre marked er et marked, der søger at sikre fri bevægelighed for varer, kapital, tjenesteydelser og arbejdskraft − også kendt som EU's fire friheder − inden for EU's 27 medlemsstater.

Udover denne frie bevægelighed indebærer det indre marked ligeledes en række regler og principper om, at konkurrencen inden for det indre marked ikke må fordrejes, ligesom medlemslandene forpligter sig til at lave ens regler, sådan at det indre marked kan fungere. Desuden sker der en vis koordination af regler og reguleringer på områder som erhvervsliv, miljøbeskyttelse og social- og arbejdsmarkedspolitik, idet disse områder spiller en væsentlig rolle for et velfungerende indre marked.

Referencer 

EU
EU-ret
Skive AM

Skive AM (SAM) hvis fulde navn er Skive atletik- og motionsklub blev skabt den 28. marts 1901. Klubben er derved en af Danmarks ældste klubber.

Skive AM hører hjemme på Skive Stadion / Sparbank Arena  på adressen Engvej 19 7800 Skive. 

SAM består følgende afdelinger: Atletik, Motionsløb, Orienteringsløb, Triathlon og Rulleskøjter.

Udvikling I Klubben 
Skive AM byggede 2007 et nyt indendørsstadion, som er Danmarks første internationale godkendte indendørsstadion. Banen omfatter en indendørs 200 meter rundbane med hævede sving. I midten af banen ligger en 60 meter løbebane, hvor der også er optegnet tennisbaner, som benyttes af Skive Tennis Klub.  Derudover er der moderne anlæg for stangspring, højdespring, længdespring, trespring, kuglestød og vægtkast.

For at holde udgifterne nede har  hallen været uopvarmet, men i 2015 er man klar til at påbegynde et længe planlagt isoleringsprojekt, så man ikke skal varme hallen op med dyre varmeblæsere.

I 2013 blev klubbens atletikafdeling udvalgt af Dansk Atletik Forbund (DAF) til at danne ramme om et af tre talentcentre for atletikken i Danmark. De to øvrige centre ligger begge på Sjælland - i Hvidovre og på Amager.

I 2015 deltager atletikherrerne i Danmarksturneringens Elitedivision, mens damerne deltager i 1.division Vest. Klubben har ca. 700 medlemmer.

Eksterne henvisninger 
Officiel Hjemmeside

Atletikklubber i Danmark
AM
Etableret i 1901
Vejle Idrætsforening

Vejle Idrætsforening (eller Vejle IF, VIF) blev stiftet den 7. maj 1907.

Idrætsforeningen har både en atletik-, triatlon- og en motionsafdeling. Klubben er ligeledes, sammen med Esbjerg AM, kraftcenter i Sønderjylland, (dvs. samlingsted for ungdomsatletik).

Idrætsforeningen arranger årligt en række motionsløb, her kan blandt andre nævnes Tour de Munkebjerg, som starter med 5 km flad løb, hvorefter de sidste 1.3 km går op ad bakke.

Tidligere atleter 
Lars Werge Andersen
Niels Grøn
Bjarne Ibsen
Laurits Jørgensen
Johannes Keilstrup
Ole Lindskjold
Klaus Rønn
Svend Aage Thomsen
Troels Troelsen

Eksterne henvisninger 
 Vejle IF's officielle hjemmeside
 Vejle IF's danske mesterskaber 

Atletikklubber i Danmark
Idrætsforening